CELEX: 52018PC0505
Language: lt
Date: 2018-07-02
Title: Pasiūlymas TARYBOS REGLAMENTAS dėl žvejybos galimybių paskirstymo pagal Dramblio Kaulo Kranto Respublikos ir Europos bendrijos žuvininkystės sektoriaus partnerystės susitarimo įgyvendinimo protokolą (2018–2024 m.)

EUROPOS KOMISIJA
            Briuselis, 2018 07 02
            COM(2018) 505 final
            2018/0268(NLE)
            Pasiūlymas
            TARYBOS REGLAMENTAS
            dėl žvejybos galimybių paskirstymo pagal Dramblio Kaulo Kranto Respublikos ir Europos bendrijos žuvininkystės sektoriaus partnerystės susitarimo įgyvendinimo protokolą (2018–2024 m.)
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               
                  Remdamasi atitinkamais derybiniais nurodymais
                     1
                   Komisija derėjosi su Dramblio Kaulo Kranto vyriausybe dėl naujo Europos bendrijos ir Dramblio Kaulo Kranto Respublikos žuvininkystės sektoriaus partnerystės susitarimo protokolo sudarymo 
                     2
                  . Šioms deryboms pasibaigus, 2018 m. kovo 16 d. derybininkai parafavo naujojo protokolo projektą. Protokolas taikomas šešerius metus nuo jo laikino taikymo pradžios, t. y. jo pasirašymo dienos, kaip nurodyta 15 straipsnyje. 
               
               
                  Pagrindinis naujojo protokolo tikslas – remiantis patikimiausia turima moksline informacija ir laikantis Tarptautinės Atlanto tunų apsaugos komisijos (ICCAT) rekomendacijų suteikti Sąjungos laivams žvejybos Dramblio Kaulo Kranto vandenyse galimybių. Naujajame protokole atsižvelgiama į ankstesniojo protokolo (2014–2018 m.) vertinimo ir perspektyvinio vertinimo, kuriuo siekta nustatyti, ar reikėtų sudaryti naują protokolą, rezultatus. Abu vertinimus atliko išorės ekspertai. Protokolu taip pat bus suteiktos galimybės Europos Sąjungai ir Dramblio Kaulo Kranto Respublikai atsižvelgiant į abiejų šalių interesus artimiau bendradarbiauti remiant tausų Dramblio Kaulo Kranto vandenyse esančių žuvininkystės išteklių naudojimą ir Dramblio Kaulo Kranto pastangas plėtoti mėlynąją ekonomiką.
               
               
                  Protokole numatomos tokios nurodytų kategorijų žvejybos galimybės:
               
               
                  –
                        28 tunų žvejybos seineriai;
               
               
                  –
                        8 paviršinėmis ūdomis žvejojantys laivai.
               
               
                  Turėtų būti nustatytas žvejybos galimybių paskirstymo valstybėms narėms būdas.
               
            
            
               2.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Galiojančių teisės aktų ex post vertinimas / tinkamumo patikrinimas
            
            
               
                  Atliekant su galimu nauju Europos Sąjungos ir Dramblio Kaulo Kranto Respublikos protokolu susijusius ex post ir ex ante vertinimus konsultuotasi su suinteresuotosiomis šalimis. Techninio pobūdžio susitikimuose taip pat konsultuotasi su valstybių narių ir pramonės ekspertais. Po šių konsultacijų padaryta išvada, kad sudaryti naują žvejybos partnerystės susitarimo protokolą ES ir Dramblio Kaulo Kranto Respublikai būtų naudinga.
               
            
            
               3.TEISINIAI PASIŪLYMO ASPEKTAI
            
            
               Ši procedūra pradėta kartu su procedūromis, susijusiomis su Tarybos sprendimu pasirašyti protokolą bei su Tarybos sprendimu sudaryti protokolą. 
            
            
               2018/0268 (NLE)
            
            
               Pasiūlymas
            
            
               TARYBOS REGLAMENTAS
            
            
               dėl žvejybos galimybių paskirstymo pagal Dramblio Kaulo Kranto Respublikos ir Europos bendrijos žuvininkystės sektoriaus partnerystės susitarimo įgyvendinimo protokolą (2018–2024 m.)
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio
            
         
         
            
               3 dalį
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)2008 m. kovo 17 d. Taryba priėmė Reglamentą (EB) Nr. 242/2007 dėl Europos Sąjungos ir Dramblio Kaulo Kranto Respublikos žuvininkystės sektoriaus partnerystės susitarimo sudarymo
                  3
                (toliau – Susitarimas);
            
            
               (2)Paskutinis Susitarimo protokolas baigė galioti 2018 m. birželio 30 d.
            
            
               (3)Komisija Europos Sąjungos vardu derėjosi dėl naujo Susitarimo įgyvendinimo protokolo (toliau – Protokolas). Šioms deryboms pasibaigus, 2018 m. kovo 16 d. buvo parafuotas Protokolo projektas; 
            
            
               (4)pagal Tarybos sprendimą 2018/.../ES
                  4
                ... [įrašyti datą] pasirašytas naujas protokolas, kuriuo nustatomos Europos Sąjungos ir Dramblio Kaulo Kranto Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas (toliau – Protokolas);
            
            
               (5)reikėtų paskirstyti žvejybos galimybes valstybėms narėms visam Protokolo taikymo laikotarpiui;
            
            
               (6)Reglamento (ES) Nr. 2017/2403 12 straipsnyje nustatyta, kad tam tikrais tausios žvejybos partnerystės susitarimo protokolo įgyvendinimo metais arba kitu atitinkamu jo įgyvendinimo laikotarpiu, atsižvelgiant į nepanaudotų žvejybos leidimų galiojimo laikotarpius, reikėtų informuoti valstybes nares ir prireikus perskirstyti neišnaudotas žvejybos galimybes;
            
            
               (7)Protokolas bus taikomas laikinai nuo jo pasirašymo dienos, siekiant užtikrinti, kad Sąjungos laivai galėtų greitai pradėti žvejybos veiklą. Todėl taip pat reikėtų nustatyti, kad šis reglamentas bus taikomas nuo tos pačios dienos,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Pagal Europos Sąjungos ir Dramblio Kaulo Kranto Respublikos žuvininkystės sektoriaus partnerystės susitarimo įgyvendinimo protokolą nustatytos žvejybos galimybės valstybėms narėms paskirstomos taip:
            
            
               a) tunus žvejojantys seineriai:
            
            
               Ispanija:
                     
                     [16]
                     laivų
            
            
               Prancūzija:
                     
                     [12]
                     laivų
            
            
               b) paviršinėmis ūdomis žvejojantys laivai:
            
            
               Ispanija:
                     
                     [6]
                     laivai
            
            
               Portugalija:
                     
                     [2]
                     laivai
            
            
         
         
            
               (2)
                     Reglamentas (ES) 2017/2403 dėl tvaraus išorės žvejybos laivynų valdymo taikomas nedarant poveikio Europos Sąjungos ir Dramblio Kaulo Kranto Respublikos žuvininkystės susitarimui.
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        Priimtais 3595-ąjame Tarybos (Švietimo, jaunimo, kultūros ir sporto tarybos) 2018 m. vasario 15 d. posėdyje.
               
               
                  
                     (2)
                  
                        OL L170, 2013 6 22, p. 2.
               
               
                  
                     (3)
                  
                        2008 m. kovo 17 d. Tarybos reglamentas (EB) Nr. 242/2007 dėl Europos bendrijos ir Dramblio Kaulo Kranto Respublikos žuvininkystės sektoriaus partnerystės susitarimo sudarymo (OL L 75, 2008 3 18, p. 51)
               
               
                  
                     (4)
                  
                        OL L , , p. .